[{"text_idx": "#000002", "text": "Tallinna Vesi juhatuse esimehe Aleksandr Timofejevi so\u0303nul on tegemist suurinvesteeringuga, mis vo\u0303imaldab toota metaantankides rohkem biogaasi, mille tulemusena toodab Tallinna Vesi biogaasist ise vajamineva soojus- ja elektrienergia reoveepuhastamisprotsessi jaoks."}, {"text_idx": "#000003", "text": "AS Tallinna Vesi viis la\u0308bi hanke Paljassaare reoveepuhastusjaama metaantankide rekonstrueerimiseks, mille tulemusel so\u0303lmiti leping RVT Ehitus OU\u0308 ja Osau\u0308hing Mapri Ehitus. Metaantankide rekonstrueerimisto\u0308o\u0308de maksumuseks on vastavalt hankelepingule 3 843 794,38 eurot, millele lisandub ka\u0308ibemaks."}, {"text_idx": "#000004", "text": "Lepingu ja\u0308rgi peavad Paljassaare reoveepuhastusjaama metaantankide projekteerimis- ja rekonstrueerimisto\u0308o\u0308d olema no\u0303uetekohaselt ja lo\u0303plikult teostatud 34 kuu jooksul lepingu so\u0303lmimisest. Lepingupartneri u\u0308lesanneteks saavad to\u0308o\u0308de ka\u0308igus olemasoleva eelprojekti arendamine to\u0308o\u0308projektiks, tankide betooniparandusto\u0308o\u0308de teostamine, uuendamist vajava seadmestiku tellimine ja paigaldamine, uue tugevvoolu ja no\u0303rkvoolupaigaldise paigaldus, automaatika uuendus, paralleelto\u0308o\u0308 vo\u0303imekuse loomine, vahutamisvastase kemikaali sprinklersu\u0308steemi paigaldamine ja to\u0308o\u0308s oleva ka\u0308a\u0308riti opereerimine to\u0308o\u0308perioodil."}, {"text_idx": "#000005", "text": "Timofejevi so\u0303nul alustas Tallinna Vesi kaks aastat tagasi CO2 jalaja\u0308lje kaardistamist ja ettevo\u0303te on vo\u0303tnud eesma\u0308rgiks oma tegevuse keskkonnamo\u0303ju va\u0308hendamise. Jalaja\u0308lje va\u0308hendamiseks vo\u0303eti Tallinna Vee hoonetes ja tootmisprotsessis kasutusele 100 protsenti taastuvatest allikatest toodetud elektrienergia. Ettevo\u0303te investeerib pidevalt keskkonna jalaja\u0308lge va\u0308hendavatesse tehnoloogiatesse."}]